Ralph Lauren

Ralph Lauren (født Ralph Rueben Lipschitz, 1939) er en amerikansk klesdesigner.

Liv og virke
 Bakgrunn
Hans foreldre var jødiske Frank og Frieda Lipschitz, som hadde innvandret fra Pinsk, nå i Belarus. Han bodde i samme nabolag som Calvin Klein, men det er usikkert om de noen gang møttes mens de bodde der.

Lauren gikk på Salanter Academy Jewish Day School, fortsatte på MTA (Marsha Stern Talmudical Academy), og etter det fikk han sin eksamen fra DeWitt Clinton High School i 1957. 

Videre gikk ferden til handelsskolen Baruch School of Business og Baruch College hvor han droppet ut etter to år. Han tjenestegjorde i den amerikanske hæren fra 1962 til 1964. 

I 1968 ble Lauren gift med Ricky Low-Beer og de fikk tre barn hvorav to sønner og en datter: Andrew Lauren, David Lauren og Dylan Lauren.

Karriere
Lauren gikk aldri på moteskole, men jobbet for Brooks Brothers. I 1967 åpnet han en slipsforretning med økonomisk støtte fra Norman Hilton, hvor han solgte egendesignede slips med merket Polo. Samme år kjøpte han rettighetene til dette merket fra Brooks Brothers og ble dermed eier av merket.Biographie  Laurens bei whoswho.de abgerufen am 3. April 2012. Etter det konsentrerte Lauren seg ikke lenger bare om slips, men designet komplette kleskolleksjoner for menn. I 1970 vant han Coty Award og begynte året etter også med samkolleksjoner.

I 1972 fikk han i oppdrag å lage klær til filmen The Great Gatsby. Samme år presenterte han en kolleksjon med poloskjorter, utstyrt med den logoen som senere er blitt påført nesten alle Lauren-produkter.

I NBC-TV-serien Venner for livet jobbet Rachel Green for selskapet til Ralph Lauren. Ralph Lauren spilte seg selv i to episoder av serien.

 Juksebilder 
Høsten 2009 ble Ralph Laurens kritisert for bruk av manipulerte bilder. Først ut var et bilde av modellen Filippa Hamilton, hvor både hoftene og midjen var smalere enn hodet, noe som i virkeligheten er fysisk umulig. Ralph Lauren truet først med å saksøke kritikerne, men kom senere med en beklagelse.

Ikke lenge etterpå ble det oppdaget nok et manipulert bilde, denne gangen av modellen Valentina Zelyaeva. 

 Referanser 

 Eksterne lenker 



Kategori:Moteskapere fra USA
Kategori:Milliardærer fra USA
Kategori:Personer fra New York City
Kategori:Personer fra USA av belarusisk opphav